Հիսուն երանգով ավելի մուգ

Հիսուն երանգով ավելի մուգ (), ռեժիսոր Ջեյմս Ֆոուլի նկարահանած ամերիկյան մելոդրամա, որը ստեղծված է Է․ Լ․ Ջեյմսի վեպի հիման վրա, այն «Մոխրագույնի հիսուն երանգները» ֆիլմի շարունակությունն է։ Գլխավոր դերերը կատարել են Դակոտա Ջոնսոնը և Ջեյմի Դորնանը։ Ֆիլմի շնորհանդեսը կայացել է 2017 թվականի փետրվարի 2-ին Լոս Անջելեսի հյուրանոց-կինոթատրոն «Ասիա»-ում։ Ֆիլմի համաշխարհային վարձույթը թողարկվել է փետրվարի 8-ին։ Ռուսաստանում ֆիլմի թողարկումը տեղի է ունեցել 2017 թվականի փետրվարի 9-ին, ԱՄՆ-ում՝ փետրվարի 10-ին։

Ֆիլմը պատմում է, որ մինչ Քրիստիան Գրեյը պայքարում է իր ներքին դևերի դեմ, Անասթեյշա Սթիլը ստիպված է դիմակայել մինչ ինքը Գրեյի հետ եղած կանանց բարկությանը և նախանձին։

Սյուժե 
Անաստասիա Սթիլենը Քրիստիան Գրեյին լքելուց հետո սկսում է տեսնել մղձավանջներ իր ծանր, բռնություններով լի մանկության մասին։ Մինչդեռ Աննան նոր աշխատանք է սկսում Ջեք Հիդի Seattle Independent Publishing հրատարակչությունում՝ որպես խմբագիր և նրա օգնական, որի նախորդ օգնականները դուրս են եկել վերջին տասնութ ամսվա ընթացքում։ Աննան անսպասելիորեն վազում է դեպի Քրիստիանը, նրա ընկերոջ՝ Խոսե Ռոդրիգեսի լուսանկարչական ցուցահանդեսի բացմանը։ Նա ասում է, որ ցանկանում է, որպեսզի Աննան վերադառնա և համաձայնվի իր ղեկավարությանը, և ոչ մի պատիժ ու ոչ մի գաղտնիք չի ունենա իրենից։

Դերակատարներ

Նկարահանումներ 

«Մոխրագույնի հիսուն երանգները» եռապատման առաջին մասի նկարահանումներից հետո ռեժիսոր Սեմ Թեյլոր-Ջոնսոնը հրաժարվել է նկարահանել շարունակությունը, իր դեմ հնչած քննադատության և Է․ Լ․ Ջեյմսի սկանդալի պատճառով։ Որպես Սեմ Թեյլոր-Ջոնսոնին փոխարինող՝ հրավիրվել է Ջեյմս Ֆոուլը, որի հետ պայմանագիր է կնքվել երրորդ մասի նկարահանումներին մասնակցելու համար։

Նկարահանումները սկսվել են Վանկուվերում 2015 թվականի հունիսին, սակայն հարկ է եղել հետաձգել այն։ Նկարահանումները վերսկսվել են 2016 թվականի փետրվարի 16-ին Վանկուվերում և շարունակվել մինչև ապրիլի 11-ը, միաժամանակ նկարահանվել է «Ազատության հիսուն երանգները»։ Ֆիլմի նկարահանումները տեղի են ունեցել նաև Նիսում և Փարիզում։

Վարձույթ 

ԱՄՆ-ի և Կանադայի կինովարձույթներում ֆիլմը հավաքել է 114,4 մլն դոլար, մյուս երկրներում - 266,5 մլն դոլար, Ռուսաստանում - 13,4 մլն դոլար, իսկ ամբողջ աշխարհում - 381 մլն դոլար, ֆիլմի ամբողջ բյուջեն - 55 մլն դոլար։ Առաջին օրվանից էլ ֆիլմը գլխավորել է Ռուսաստանի կինովարձույթը, հավաքել ավելի քան 80 մլն ռուբլի։

Ֆիլմը չի ցուցադրվել Վլադիկավկազում իր բաց տեսարանների համար, քանի որ այն դեմ էր Իսլամին։ Ֆիլմը նույնպես արգելել են Կարաչայ-Չերքեզիայում բաց տեսարանների առակայության համար։

Սաունթրեք 

Ֆիլմին աջակցելու համար Թեյլոր Սվիֆթը Զեյն Մալիկի հետ միասին ներկայացրել են ֆիլմի «I Don’t Wanna Live Forever» սաունթրեքը։

«I Don’t Wanna Live Forever» սաունթրեքի պրեմիերայից 1 ժամ հետո, այն զբաղեցրեց առաջին տեղը iTunes-ում։

Ալբոմը ինքը զբաղեցրեց առաջին հորիզոնականը Billboard 200 չարթում, իսկ փետրվարի 16-ի վաճառվեց ավելի քան 123 հազար օրինակով։

Քննադատություն

Ֆիլմին արժանացած կարծիքների ճնշող մեծամասնությունը բացասական էր։ Rotten Tomatoes կայքում ֆիլմի վարկանիշը կազմում էր 10%-ը հիմնական 171 կարծիքներից և միջին գնահատականից, որը 3,3 էր 10 բալային համակարգից։ Rolling Stone ամսագիրը իր հերթին, ֆիլմին տվեց 1 աստղի փոխարեն նրա կեսը։

«Кино Mail.Ru» հարթակի կողմից անցկացված հարցման հիման վրա, ըստ տղամարդկանց, ֆիլմը զբաղեցրեց հակաճգնաժամային առաջին գիծը, ստանալով 10-ից 4,5-ի վարկանիշ։

Լատվիական Delfi հարթակը կազմեց քննադատների վարկանիշը, որոնք ֆիլմը գնահատեցին, և ֆիլմի արդյունքները կազմեցին 0-3 միավոր 5 բալային սանդղակից։
Եվգենի Կազառցևը, բելառուսական Sputnik լրատվական գործակալության թղթակիցը, հայտ ներկայացրեց, որ ֆիլմում բացակայում են ռեժիսուրան, երկխոսությունը կամ սցենարը, նաև նշեց, որ լոկ իրականացումն է սպիտակ ձիով ասպետի մասին աղջկական կարծրատիպային երազանքների։

Անտոն Դոլինը, Meduza հարթակի մեկնաբանը, նշեց, որ գրողն է մեղավոր նրանում, որ գլխավոր հերոսները կարծես թե «հավաքվել են կոնստրուկտորներից», որը հանդիսանում է «ցանկացած սխալի» սկզբնաղբյուրը։ Դոլինը վերջում կինոնկարն անվանեց էրոտիկ մելոդրամա 1980-ականների ոգով։

Կոնստանտին Շավլովսկին՝ «Աֆիշ»ի կինոքննադատը, կարծում է, որ ռեժիսուր Ֆոուլին «կանչել են» նրա համար, որ հաղթահարի առաջին ֆիլմի գլխավոր թերությունը՝ անտանելի ձանձրույթը, ինչը նրա մոտ ստացվեց, ֆիլմում ավելացնելու թրելերի տարրեր։ Մեկնաբանը նաև զուգահեռ է անցկացնում «Հիսուն երանգների» և «9 ½ շաբաթ» ֆիլմերի միջև, գտնելով ավելի ու ավելի շատ նմանություններ։

Բորիս Իվանովը, Фильм.ру կայքի մեկնաբանը, ֆիլմին տվեց 4 բալ հնարավոր 10-ից, դա բացատրեց նրանով, որ կինոնկարում չկային վեճեր, այսինքն չկար նաև պատմություն։ Կինոքննադատին չի գրավել նաև ֆիլմի էրոտիկան, քանի որ, չէր երևում ֆիլմի յուրօրինակությունը, «Սեքսը ինչպես սեքսը«- «չկա մտրակ, չկա արյուն, ոչինչ զարմանալի կամ ինքնատիպ»։ Եզրակացույթան մեջ Իվանովը հայտարարել է, որ ֆիլմը գովելու տեղ չունի։

«Российская газета»-ի քննադատ Ալեքսեյ Լիտովչենկոն ֆիլմին տվել է 1,5 աստղ 5-ից, ֆիլը կոչելով «անիմաստ»։ Չնայած երկրորդական հերոսների և ողբերգության, որ տեղի են ունենում ֆիլմում, ոչինչ չի ազդում սյուժեի վրա, որովհետև հերոսները մնում են միասին այդ պատճառով էլ մեկնաբանը չի ցանկանում լրջորեն դատողություններ անել երանգների մասին։

Ծանոթագրություններ

Արտաքին հղումներ 
 
 
 
 

2017 ֆիլմեր
Անգլերեն ֆիլմեր
Ամերիկյան մելոդրամա ֆիլմեր
Գրական ստեղծագործությունների էկրանավորումներ
Վանկուվերում նկարահանված ֆիլմեր
Փարիզում նկարահանված ֆիլմեր
Ֆրանսիայում նկարահանված ֆիլմեր
Ամերիկյան ֆիլմեր
Ամերիկյան սիքվել ֆիլմեր
2010-ականների սիքվել ֆիլմեր
Universal Pictures ֆիլմեր
2010-ականների ռոմանտիկ դրամա ֆիլմեր
Բրիտանական վեպերի էկրանավորումներ
2017 դրամա ֆիլմեր
Ամերիկյան դրամա ֆիլմեր
Ամերիկյան ռոմանտիկ ֆիլմեր
Ֆիլմերի երաժշտություն ըստ Դենի Էլֆմանի